Szövegszerkesztés

ELLENŐRZŐ 1-4 osztály 2017. június 14.

Ismétlés: keresztrejtvény :-)

Prezentáció a szövegszerkesztésről:

= **//Műveletek a dokumentummal//** = A dokumentummal, mint speciális adattípussal a szövegszerkesztők jól meghatározott műveleteket végeznek. Minden szövegszerkesztőnek képesnek kell lennie új dokumentum létrehozására, mentésére, már létező dokumentum behívására és módosítására, a kész dokumentum nyomtatására. A formázott szöveg megjelenítésének módja is fontos. Az utóbbi években a felhasználók a nyomtatási kép előzetes megjeleníthetőségét is elvárják, ezt a szolgáltatást az angol szavak kezdőbetűiből létrejött szóval: WYSIWYG (What You See Is What You Get, azaz Amit látsz, azt kapod) néven szokás emlegetni. A másik fontos elvárás a szövegrészekkel elvégezhető műveletekre vonatkozik. A szövegszerkesztőnek tudnia kell egy kijelölt szövegrészt törölni, áthelyezni, átmásolni. Az utóbbi két műveletet legtöbb esetben az úgynevezett zseb (vágólap) használatával oldják meg. Az áthelyezésnél a zsebbe kerül át a szöveg, az eredeti helyéről törlődik, míg a másolásnál az eredeti is megmarad. Ezután az eltárolt szöveg tetszőleges számú alkalommal beilleszthető a zsebből a dokumentumba. A zseb tartalmát egy újabb, zsebbe helyezett szöveg törli ki. Fontos kényelmi lehetőség minden fejlettebb szövegszerkesztőben, hogy az utoljára elvégzett néhány formázási műveletet vissza lehet vonni, ha ezek eredménye nem tetszik, vagy mégsem szükséges, pl. véletlen elgépelés miatt következett be.

=__** A szerkesztés lépései: **__= 1. A szöveg bevitele vagy begépelése. 2. Nyelvhelyességi és helyesírási ellenőrzés, a lehetséges elválasztási helyek megadása. 3. A nyers, formázatlan szöveg mentése. 4. A lapméret, tájolás beállítása. 5. A dokumentum fejezeteihez tartozó fő jellemzők meghatározása. Így a margók mérete, a fejléc, lábléc szövege, a hasábok száma, a lábjegyzet helye, képbeillesztések és pozíciójuk meghatározása stb. 6. A bekezdések jellemzőinek meghatározása: szövegszél igazítása, elhelyezkedése a margókhoz képest, az első sor kezdése a többihez képest, a sortáv, az üres sorok száma előtte és utána, a bekezdés körüli keret és árnyékolás megadása. 7. A karakterek típusának, stílusának, méretének és soron belüli helyzetének, egymástól való távolságának meghatározása. 8. A formázott szöveg elmentése. 9. Egyéb, hosszabb dokumentumhoz tartozó jellemzők előállítása, pl. tartalomjegyzék, referencia-készítés stb. 10. A kész, formázott szöveg tárolása 11. A kész dokumentum nyomtatása.

A fenti sorrend betartása ugyan nem kötelező, de ajánlott, főleg hosszabb, sokféle formázást tartalmazó szöveg készítésénél.


 * Gyakorlás (2017. május 15.) **

Töltsétek le a következő feladatokat a Word mappátokba. Csomagoljátok ki őket egyesével (Extract), majd nyissátok meg a leírást tartalmazó word dokmentumot. Az ott leírtak alapján oldjátok meg a feladatokat.

A feladatok a következők: 85.doc, 93.doc, 103.doc, 104.doc, 108.doc. Ebben a sorrendben csináljátok őket. Házi feladat : 104.doc és 108.doc. Minden fájlt a végén úgy mentsetek le, hogy a nevük így nézzen ki: 85feladat.doc (vagy 85feladat.docx) stb. Íme még két gyakorló feladat: animal farm1 és animal farm2.

Word tematika: Jó munkát!